Thatcheri efekt

Thatcheri efekt või Thatcheri illusioon on nähtus, kus tagurpidi näos on neid lokaalseid näojoonte muutusi keerulisem tuvastada, mis õigetpidi näos oleks ilmselged. Thatcheri efekt on nimetuse saanud kunagise briti peaministri Margaret Thatcheri järgi, kelle fotol seda efekti esmakordselt näidati. Illusiooni lõi esimesena 1980. aastal Yorki Ülikooli psühholoogiaprofessor Peter Thompson.

 Ülevaade 
Efekti illustreerivad kaks algselt identset fotot, mis on tagurpidi. Teist pilti on ilmselgelt muudetud nii, et silmad ja suu on tagurpidi keeratud. Need muutused ei ole aga enne pildi õigetpidi vaatamist kohe ilmselged.

Arvatakse, et see on seotud psühholoogiliste kognitiivsete moodulitega, mis tegelevad näotöötlusega ja on häälestatud spetsiaalselt õigetpidi nägude tuvastamisele. Näod näivad unikaalsed hoolimata sellest, et nad on väga sarnased. On arvatud, et meil arenevad nägude eristamiseks spetsiifilised protsessid, mis tuginevad nii konfiguratsioonile (ehituslik suhe erinevate näojoonte vahel) kui ka individuaalse näo detailidele nagu silmad, nina ja suu. 

On piisavalt tõendeid, et reesusmakaagidAdachi Ikuma, Chou Dina P., Hampton Robert R. 'Thatcher Effect in Monkeys Demonstrates Conservation of Face Perception across Primates', Current Biology 2009, 19, 1270–1273Dahl Christoph D, Logothetis Nikos K, Bülthoff Heinrich H, Wallraven Christian 'The Thatcher illusion in humans and monkeys', Proceedings of the Royal Society B: Biological Sciences, 2010, 277 (1696) ja šimpansid (Weldon et al., 2013) reageerivad samuti Thatcheri efektile. See tähendab, et nägusid töötlevad mehhanismid võisid meie ühistel eellastel välja areneda enam kui 30 miljonit aastat tagasi. 

Thatcheri efekti näotaju põhiprintsiipe on rakendatud ka bioloogilise liikumise puhul. Lokaalne erinevate täppide ümberpööramine on keeruline ning mõnel juhul on pea võimatu ära tunda seda, kui terve kujutis pahupidi pööratakse.Mirenzi A, Hiris E, 2011, "The Thatcher effect in biological motion" Perception 40(10) 1257 – 1260

 Edasised uuringud 
Thatcheri illusioon on võimaldanud lähemalt uurida nägude ära tundmise psühholoogiat. Tavaliselt vaadatakse seda tüüpi katsetes, palju aega kulub ebakorrapäraste näojoonte märkamiseks kas õigetpidi või tagurpidi näo puhul.Sjoberg, W., & Windes, J. D. (1992)  Selliseid meetmeid on kasutatud, et mõista terviklike näopiltide töötlust.Lewis, M.B. & Johnston, R.A. (1997). The Thatcher Illusion as a test of configural disruption. Perception, 26, 225–227.

Thatcheri illusiooni on leitud kõigil testitud gruppidel. Lapsed näevad seda illusiooni,Lewis, M.B. (2003). Thatcher’s children: Development and the Thatcher illusion. Perception, 32, 1415–1421. ka autismiga lapsed näevad sedaRouse, H., Donnelly, N., Hadwin, J. A., & Brown, T. (2004). Do children with autism perceive second-order relational features? The case of the Thatcher illusion. Journal of Child Psychology and Psychiatry|J Child Psychol Psychiatry, 45(7), 1246–1257. ja isegi prosopagnoosiaga inimesed.Carbon, C. C., Grüter, T., Weber, J. E., & Lueschow, A. (2007). Faces as objects of non-expertise: Processing of Thatcherised faces in congenital prosopagnosia. Perception, 36(11), 1635–1645.

 Vaata ka 
 Prosopagnoosia

 Viited 

Kategooria:Optilised illusioonid